Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet
Paragraph Index: 226

2. § (1) bekezdésében deklarált jogállamiságból fakadó jogbiztonsággal összefüggésben visszásságot okoz a lakáscélú támogatásokkal kapcsolatos jogszabály alkalmazása, tekintettel arra, hogy a jogszabálynak az önrész biztosítására vonatkozó előírását a támogatásra szoruló családok nem tudják teljesíteni, ez számos esetben nem teljesíthető, visszaélésre ad alkalmat, melynek eredményeként a kudarcba fulladt építkezést követően a család felbomlik, a gyermekek intézetbe kerülnek, a szülők hajléktalanná válnak. II. Az Alkotmány 17. §-ában és a 70/E. § (1) és (2) bekezdésében deklarált szociális biztonsághoz való joggal kapcsolatban szintén visszásságot keletkeztet a lakáscélú támogatások szabályainak alkalmazása, mivel a kiszolgáltatott helyzetben lévő építtetők ellehetetlenülnek, a családok hajlék nélkül maradnak. A lakáscélú támogatásokkal, az ún. szociálpolitikai lakásépítési kedvezmény törlesztési támogatással, a kamattámogatással és egyéb juttatásokkal kapcsolatos visszaélésekről hosszú idő óta folyamatosan jelennek meg híradások. A jelenség számos esetben gyermekeket is érint oly módon, hogy a lakásépítési kedvezményre jogosultság megszerzése érdekében a szülők a gyermekeket az intézetből magukhoz veszik, majd a kudarccal végződött építkezést követően az ügyeskedő vállalkozók által becsapott építtetők gyermekei ismét állami gondoskodásba kerülnek, mert gyakran a szüleik hajléktalanná válnak. A vizsgálat az Alkotmányban deklarált szociális biztonsághoz való jog, gyermekjogok, valamint jogbiztonsághoz való jog megsértésének gyanúja miatt indult. A helyzet feltérképezése érdekében az országgyűlési biztos országos áttekintést kívánt nyerni, ezért információszerzés érdekében megkereste a népjóléti minisztert, az országos rendőrfőkapitányt, valamennyi megyei gyermekvédelmi szakszolgálat (GYIVI) és megyei rendőr-főkapitányság vezetőjét. 1999/79/II. szám Az országgyűlési biztos vizsgálata a megyei rendőr-főkapitányságok és megyei gyermekvédelmi szakszolgálatok tájékoztatása alapján megállapította, hogy a jogszabály — a módosítás ellenére — a lakáscélú támogatások lakásépítési programjában kitűzött célt — a visszaélések miatt — nem tudja elérni. A jelenlegi szabályozás lehetőségeivel visszaélők miatt a kiszolgáltatott építtetők ellehetetlenültek, hajléktalanná váltak, ezáltal az Alkotmányban garantált szociális biztonsághoz való joggal összefüggésben alkotmányos visszásság keletkezett. Ilyen körülmények között sérelmet szenvedtek a gyermekek alkotmányos jogai, a családban való nevelésük nem biztosítható, a szülők hajléktalanná válása miatt intézeti nevelésre szorulnak. A lakáscélú támogatásokkal kapcsolatos problémák a Kormány és a Pénzügyminisztérium előtt is ismertek. A közelmúltban a jelenség pontos megismerése érdekében négy megyét érintő tanulmány készítésére kérte fel a Pénzügyminisztérium a Magyar Művelődési Intézetet. E dolgozatban foglalt tényfeltárás, megállapítás jó alapot szolgáltathat a jogszabály-módosítás irányára. Az országgyűlési biztos szükségesnek tartotta, hogy a maga eszközével is kezdeményezze a jogi szabályozásból adódó alkotmányos jogokkal kapcsolatos visszásság mielőbbi feloldását. Ezt alátámasztja a bemutatott országos körkép és az a tény, hogy a visszaélések száma nem csökkent. Összegezve: A vizsgálat megállapította, hogy több alkotmányos emberi jog sérelme a visszaélésre lehetőséget adó szabályozással is összefüggésben van. A visszaélések megelőzését szolgálhatja az önrész kiváltása saját munkával és önkormányzati (szervezési és anyagi) segítséggel. Szükség van folyamatos önkormányzati és pénzintézeti ellenőrzésre. Meg kell találni azokat a jogi megoldásokat, amelyek a kiskorúak hosszú távú szociális védelmét jelentik, és a családok együttartását szolgálják. Ajánlásában az országgyűlési biztos felkérte a pénzügyminisztert, kezdeményezze a lakáscélú támogatásokról szóló

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes